****

**TEHNIČKA ŠKOLA SISAK**

**STROJARSKI RAČUNALNI TEHNIČAR – NOVI STRUKOVNI KURIKULUM**

Bavi se poslovima povezanim s konstruiranjem, gradnjom, uporabom i održavanjem alata, strojeva i postrojenja.

**TEHNIČAR ZA ELEKTRONIKU**

**Tehničar za elektroniku** obavlja poslove u području elektroničke industrije i zanatstva, radi na pripremanju razvojne tehnoločke i operativne dokumentacije proizvodnje, na ispitivanju elektroničkih komponenti, na montiranju složenih elektroničkih uređaja i opreme, posluživanju i održavanju elektroničkih uređaja. Prema potrebi rukovodi radnim grupama. Znanja stečena ovim programom dostatna su za nastavak školovanja na tehničkim učilištima i sveučilištima.

**TEHNIČAR ZA RAČUNALSTVO**

**Tehničar za računalstvo** se bavi računalom kao uređajem, dakle materijalnim, opipljivim, elektroničkim i mehaničkim dijelovima od kojih je građeno računalo. Sastavlja, servisira i održava sklopovsku opremu računala, instalira sustavnu programsku potporu, korisničke programe prema zahtjevu kupca, programe za zaštitu, itd.  Novi zahtjevi: poznavanje programiranja, tj. programskih jezika.

**EKOLOŠKI TEHNIČAR**

**Ekološki tehničar** organizira i izvodi ispitivanja kemijskih, bioloških i mikrobioloških svojstava ulaznih i izlaznih tvari nekog tehnološkog procesa te sudjeluje u ostalim poslovima usmjerenim ka brizi o prirodi i okolišu. Za uspješno obavljanje opisanog posla ekološki tehničar mora posjedovati teorijska i praktična znanja iz temeljne struke: geografije, biologije, kemije i kemijske tehnologije ali i dodatna znanja koja se odnose na zaštitu prirode i okoliša.

**TEHNIČAR ZA RAZVOJ VIDEOIGARA**

**Opis zanimanja:**Tehničar za razvoj videoigara surađuje s timovima koji su odgovorni za različite aspekte video igre, uključujući programiranje i razvoj klasičnih igara, videoigara, promotivnih sadržaja, animacija, stvaranje priče, ocrtavanje dizajna, testiranje, izradu prototipova i slično. 2 glavna smjera u poslu izrade videoigara: dizajnerski i programerski. Dizajneri određuju kako će igra izgledati, a programeri ostvaruju funkcionalnost igre.

**INDUSTRIJSKO-OBRTNIČKA ŠKOLA SISAK**

****

**CNC OPERATER**
CNC operater radi u radionicama strojne obrade u pogonima održavanja i proizvodnje strojnih dijelova. Rukuju klasičnim i numerički upravljanim alatnim strojevima u proizvodnji i reparaciji dijelova strojeva i uređaja. Stječu znanje čitanja i izrade tehničkih crteža te izradu proizvoda prema tehničko-tehnološkoj dokumentaciji, znanje vladanja programima za crtanje na računalu (AutoCAD, Catia, SolidEdge), rukovanja upravljačkim računalom na NUAS i dr.

**INSTALATER GRIJANJA I KLIMATIZACIJE**

Instalateri grijanja i klimatizacije postavljaju, kontroliraju, održavaju i popravljaju toplinske uređaje i uređaje za klimatizaciju. U većini slučajeva montiraju centralno grijanje, električno, plinsko ili nekog drugog energenta. Osim instaliranja njihov je zadatak i održavanje sustava grijanja. Instaleri klimatizacije instaliraju i servisiraju centralne sisteme klimatizacije kao i kućne klimatizacijske uređaje.

**VODOINSTALATER**

Vodoinstalateri postavljaju i održavaju vodovodne instalacije. Njihovo je područje i dobava vode, odnosno izrada i održavanje vodocrpilišta, pripremne grupe vodovoda tejavni vodovod s instalacijom vodomjera. Također postavljaju i sanitarne uređaje u stanovima i drugim prostorima. U područjima gdje nema javnog vodovoda, oni postavljaju samostalne vodovode sa cisternama ili hodroforima te ih održavaju.

**AUTOLIMAR**

Autolimari ukljanjaju oštećenja na vozilima koja nastaju u prometnim nezgodam ili radi starenja vozila. Obavljaju detaljan pregled vozila i utvrđuju stupšanj i vrstu oštečenja Popravljaju i izrađuju karoserije vozila, rubnike, blatobrane, pragove i ispušne cijevi.

**BRAVAR**

Bravari izrađuju metalne dijelove konstrukcija, obrađuju limove, metalne profile i cijevi te izvode razne montažne radove. Završni proizvodi: ograde, metalni proizvodi i vrata, metalni namještaj, dijelovi postrojenja i sl.

**AUTOMEHATRONIČAR**

Rad **automehatroničar**a objedinjava poslove automehaničara i autoelektričara. Automehatroničar održava, servisira i otklanja kvar na mehaničkim, električnim i elektronskim sustavima vozila, a po potrebi upućuje vozilo specijaliziranim stručnjacima te prema želji kupaca u osobna vozila ugrađuje dodatnu opremu i  dijelove. Glavni poslovi automehatroničara su održavanje vozila, popravci pojedinih sklopova te sveobuhvatni servis vozila.

**ELEKTROINSTALATER**

Elektroinstalateri ugrađuju električne instalacije i postavljaju uređaje električne rasvjete. Oni održavaju i postavljene uređaje te otklanjanju moguće kvarove. Rade i na obilježavanju instalacija, postavljanju cijevi i vodova, ugradnji razvodnih ormara, priključnih elemenata, električnih uređaja i elektroopreme.

**STRUKOVNA ŠKOLA SISAK**

****

**WEB DIZAJNER**

Web dizajner oblikuje i osmišljava internetske stranice, priprema tekstove i slikovne materijale za objavljivanje na Internetu, izrađuje stranice te ih postavlja na Internet.

**GRAĐEVINSKI TEHNIČAR**

Sudjeluje u planiranju, pripremi, projektiranju i izgradnji građevina različitih namjena te organizira i nadzire izvođenje poslova na gradilištima.

**ARHITEKTONSKI TEHNIČAR**

Radi na poslovima izrade arhitektonskih nacrta, arhitektonskog projektiranja, sanacije, rekonstrukcije, revitalizacije, konzervacije i restauracije stambenih i javnih zgrada.

**TEHNIČAR CESTOVNOG PROMETA**

Prikuplja, analizira i prati podatke za obavljanje usluga u cestovnom prometu putnika i tereta te organizira ekonomično i sigurno iskorištavanje vozila. Također, sudjeluje u izradi izračuna cijena prijevoza te u izradi redova vožnje. Vodi dokumentaciju pri obavljanju otpremničko-špediterskih obveza i osiguranja putnika i tereta.

**VOZAČ MOTORNOG VOZILA**

Upravlja vozilom unutar gradskog područja te u međumjesnom i međunarodnom prometu. Nakon završetka obrazovanja i određenog radnog iskustva polaznik se kroz stručno usavršavanje može osposobiti za vozača autobusa, taksi vozača i autodizaličara.

**RUKOVATELJ SAMOHODNIM GRAĐANSKIM STROJEVIMA**

Izvodi zemljane radove (iskapanje tla, premještanje ili prevoženje iskopanog materijala na određenu lokaciju te poravnavanje materijala do projektom predviđene zbijenosti tla) na gradilištima. Održavanje, čišćenje, podešavanje i upravljanje.

**ZIDAR**

Obavlja poslove zidanja pojedinačnih elemenata građevine i njihovog povezivanja u stabilnu konstrukciju. Postavlja temelje, gradi zidove, stupove, stropove, mostove, betonira ceste, tunele i sl. Također postavlja hidroizolaciju, kanalizaciju, otvore za vrata i prozore te obavlja druge zidarske poslove.

**KERAMIČAR OBLAGAČ**

Oblaže podove, unutarnje zidove, terase, stupove i druge površine raznim vrstama pločica koje lijepi žbukom ili posebnim ljepilom. Prije samog oblaganja priprema površinu tako da ju očisti i izravna. Slijedi oblaganje površine pločicama. U radu je potrebno često rezanje i brušenje pločica, te stalna kontrola pravilnosti postavljenih pločica.

**STOLAR**

Izrađuje, ugrađuje, postavlja, popravlja i održava masivni i pločasti namještaj te građevnu stolariju (prozore, vrata, stubišta, ograde, krovne nadstrešnice i dr.). Također, oblaže stropove i podove te izrađuje pregradne stijene. Stolar može raditi i na restauraciji i rekonstrukciji namještaja ili se baviti oplemenjivanjem namještaja furnirom i letvicama.

**MONTER SUHE GRADNJE**

Montira pregradne stijene, izvodi spuštene i zakrivljene stropove, oblaže zidove i stropove\* te montira raznovrsne izolacijske zidove pomoću metalnih podkonstrukcija, gips-kartonskih ploča i zidnih obloga od drva i drugih materijala.

**KROJAČ**

Krojač na temelju kreiranih modela izrađuje odjeću i druge tekstilne modne proizvode od tkanina, pletiva ili vlaknastih materijala. Posao krojača se sastoji od izrade kroja prema zadanim mjerama i modelu, odabir materijala te faza krojenja, šivanja i dorade. Zapošljavanje u industriji i obrtništvu.

**AUTOLAKIRER**

Obavlja poslove zaštite, lakiranja i emajliranja proizvoda kao što su automobili, metalni namještaj, različita kućišta i drugo. Čisti podlogu od prljavštine i korozije, priprema je za bojanje te potom nanosi boju, brusi i polira.

****

**EKONOMSKA ŠKOLA SISAK**

**EKONOMIST**

Može raditi na poslovima knjigovodstva, ekonomske propagande, računovodstveno-financijskim poslovima, poslovima trgovine i turizma, u bankama, osiguranju, u različitim državnim institucijama, a privatno poduzetništvo.

**Jezici:**Učenici u zanimanju Ekonomist uče jedan strani jezik i biraju između njemačkog i engleskog jezika.

**POSLOVNI TAJNIK**

**Jezici**: obvezno uče dva strana jezika. Za prvi strani jezik biraju između njemačkog i engleskog jezika. Drugi strani jezik biraju između njemačkog jezika (poč.) ili španjolskog jezika (poč.)

**GIMNAZIJA SISAK**

****

* **JEZIČNA** GIMNAZIJA
* **OPĆA** GIMNAZIJA
* **PRIRODOSLOVNO-MATEMATIČKA** GIMNAZIJA (nije nužan drugi jezik)

**SREDNJA ŠKOLA VIKTOROVAC**

****

**FARMACEUTSKI TEHNIČAR**

Obrazovanje 4 godine. Mogućnost upisa na visoke škole i fakultete posebno iz biomedicinskog područja. Farmaceuti rade na pripremi, proizvodnji i prodaji različitih farmaceutskih supstanci (lijekova, dijetetskih i kozmetičkih pripravaka). Zapošljavanje u ljekarnama, biljnim ljekarnama, u proizvodnji farmaceutskih sirovina i gotovih lijekova, u kozmetičkoj industriji te proizvodnji dijetetskih proizvoda.Vrednuje se i fizika.

**FRIZER - JMO**

Obrazovanje traje 3 godine, nakon čega je moguće zapošljavanje.

**KONOBAR** - obrazovanje traje 3 godine, nakon čega je moguće zapošljavanje u ugostiteljstvu svih vrsta i kategorija, a može se voditi i obiteljski biznis.

**KUHAR** Obrazovanje traje 3 godine, nakon čega je moguće zapošljavanje u ugostiteljstvu svih vrsta i kategorija, u prehrambenoj industriji, a može se voditi i obiteljski biznis. Priprema sve vrste hladnih i toplih jela i slastica.

**MEDICINSKA SESTRA OPĆE NJEGE/ MEDICINSKI TEHNIČAR OPĆE NJEGE**

Obrazovanje traje 5 godina, a nakon završenog obrazovanja učenici više ne stažiraju i ne polažu stručni ispit. Zapošljavanje je moguće u svim tipovima bolnica, klinikama, domovima zdravlja, domovima umirovljenika, dječjim jaslicama i vrtićima, lječilištima, zavodima iz područja zdravstva te u kućnoj njezi. Vrednuje se i fizika.

**PRODAVAČ** Obrazovanje traje 3 godine, nakon čega je moguće zapošljavanje i specijalizacija te nastavak školovanja.

**ZRAKOPLOVNA TEHNIČKA ŠKOLA Rudolfa Perešina Velika Gorica**

****

**SMJER: ZRAKOPLOVNI TEHNIČAR ZIM (zrakoplov i motor)**

Područje rada :  **Strojarstvo,brodogradnja i metalurgija**
Nakon završene škole učenici stječu znanja koja im omogućavaju obavljanje poslova u linijskom, servisnom i općem **održavanju zrakoplova i opreme**.

 **SMJER: ZRAKOPLOVNI TEHNIČAR -IRE (i*nstrumenti, radio i elektrooprema)***

Područje rada:**Elektrotehnika i računalstvo**
Nakon završene škole učenici stječu znanja koja im omogućavaju obavljanje poslova u linijskom, servisnom i općem **održavanju radio i elektroopreme zrakoplova.**

 **SMJER: *Z*RAKOPLOVNI  PROMETNIK (ZP)**

Područje rada: **Zračni promet**
Nakon završene škole učenici su osposobljeni za rad u zračnim lukama (prihvat i otprema zrakoplova, putnika, prtljage, tereta, balansiranje), u prijevozu i špediciji,te turističkim agencijama

**SREDNJA ŠKOLA NOVSKA**

**učenički dom**

* **GIMNAZIJA - OPĆA**
* **EKONOMSKA**
* **STROJARSKI TEHNIČAR**- bave se projektiranjem, gradnjom, upotrebom i održavanjem alata i strojeva te konstruiranjem alata i strojeva u timu sa strojarskim inženjerima.
* **PRODAVAČ**
* **STOLAR**
* **BRAVAR**
* **VODOINSTALATER**
* **TEHNIČAR ZA RAZVOJ VIDEOIGARA - r**azvija i programira videoigre

****

**SREDNJA ŠKOLA TOPUSKO**

* **INSTALATER KUĆNIH INSTALACIJA**
* **STROJOBRAVAR -**Strojobravari popravljaju i održavaju razne vrste strojeva i tvorničkih postrojenja
* **AUTOMEHANIČAR-**  Automehaničari popravljaju i servisiraju automobile i manje kamione.
* **KONOBAR**
* **KUHAR**
* **SLASTIČAR**
* **TURISTIČKO-HOTELIJERSKI KOMERCIJALIST** - osim općih znanja uključuje proširena znanja iz tehnologije struke: konobara, kuhara i slastičara. Zapošljavanje je moguće u ugostiteljskim poduzećima.
* **FIZIOTERAPEUTSKI TEHNIČAR** - Fizioterapeuti pomažu bolesnim i ozlijeđenim osobama u povećanju pokretnosti, ublažavanju boli te sprečavanju i ublažavanju trajnih posljedica bolesti i ozljeda.

****

**SREDNJA ŠKOLA IVANA TRNSKOG KOSTAJNICA**

* **STOLAR**
* **OPĆA GIMNAZIJA**
* **EKONOMIST**
* **ŠUMARSKI TEHNIČAR** - radi na uzgoju, zaštiti, uređivanju i iskorištavanju šuma.

**SREDNJA ŠKOLA PETRINJA**

****

* **OPĆA GIMNAZIJA**
* **PREHRAMBENI TEHNIČAR** Nakon položenog završnog ispita prehrambeni tehničar se može zaposliti u svim tvornicama živežnih namirnica, te  u prodajnim centrima kao voditelj na odjelu hrane.
* **VETERINARSKI TEHNIČAR** Nakon položenog završnog ispita učenik se može zaposliti kao pomoćnik veterinara u stočarskoj proizvodnji, može raditi na farmama domaćih životinja i divljači, u ribnjačarstvu, pčelarstvu, prehrambenoj industriji, te veterinarskim laboratorijima.
* **MESAR**
* **VOĆAR-VINOGRADAR-VINAR**
* **CVJEĆAR**

**MRAV E-USMJERAVANJE (H. zavod za zapošljavanje)**

 ** PREPORUKE (deficiti, suficiti na tržištu rada)**